als_Latn dik_Latn bos_Latn
Qeveria ne Turqi ka moderuar qëndrimin e saj lidhur me protestat ndërsa ka kërkuar bisedime me një grup përfaqësuesish te tyre lidhur me ndërtimin ne parkun Gezi ne qendër te Stambollit. Numri dy i qeverise zv/kryeministri Bulent Arnik ka kërkuar falje publike ndaj tejkalimit te dhunës por i ka kërkuar demonstruesve te ndërpresin protestat dhe te ulen për negociata. Deklarata e Arink vjen pas asaj te kryeministrit Erdogan përpara se te nisej per një vizite ne Marok qe i cilësoi protestat e dhunshme si jodemokratike. Ndërsa me vone Erdogan i beri thirrje tubuesve te qetësohen dhe u shpreh i bindur se problemet do te zgjidhen shume shpejt. gazetari i bbc duke cituar disa prej përfaqësuesve qe drejtojnë demonstratat theksoi se Arink po luan rolin e “Policit te mire” ndërsa Erdogan ate te “Policit te keq”, por shtojnë se gjithçka është e koordinuar. Stambolli dhe Ankaraja kaluan një tjetër nate te trazuar ne te gdhire te te martës, si pasojë e përleshjeve mes protestuesve dhe policisë. Mijëra njerëz u mblodhën gjatë natës në sheshin “Taksim” në Stamboll, duke bërë thirrje për largimin e kryeministrit Erdoan pasi e akuzojnë atë per qeverise ne mënyrë autoritare. Deri me tani janë konfirmuar dy viktima, ndërsa mediat flasin per tre te vdekur. Gjate përleshjeve janë lënduar 2800 vete, mes te cilëve 244 police.
als_Latn